CELEX: 62012TN0416
Language: hu
Date: 2012-09-20 00:00:00
Title: T-416/12. sz. ügy: 2012. szeptember 20-án benyújtott kereset — HP Health Clubs Iberia kontra OHIM — Shiseido (ZENSATIONS)

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/35
            
         2012. szeptember 20-án benyújtott kereset — HP Health Clubs Iberia kontra OHIM — Shiseido (ZENSATIONS)
   (T-416/12. sz. ügy)
   2012/C 355/73
   A keresetlevél nyelve: spanyol
   
      Felek
   
   
      Felperes: HP Health Clubs Iberia, SA (Barcelona, Spanyolország) (képviselő: S. Serrat Viñas ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Shiseido Company Ltd (Tokió, Japán)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 2212/2010-1. sz. ügyben 2012. június 6-án hozott határozatát;
            
         
               —
            
            
               utasítsa el a Shiseido Company Ltd által előterjesztett felszólalást;
            
         
               —
            
            
               utalja vissza az ügyet az OHIM elé annak érdekében, hogy az a bejelentett védjegyet valamennyi vitatott szolgáltatás tekintetében lajstromozza; és
            
         
               —
            
            
               az alperest és a jelen ügyben érintett másik felet kötelezze a felperesnek a jelen eljárással és az ezt megelőző, OHIM előtti eljárással kapcsolatban felmerült költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a 35. és 44. osztályba tartozó szolgáltatásokra vonatkozó, ZENSATIONS ábrás védjegy — 5 778 303. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: Shiseido Company Ltd
   
      A hivatkozott védjegy vagy megjelölés: a 3., 21. és 44. osztályba tartozó árukra és szolgáltatásokra vonatkozó, ZEN szóvédjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezésnek helyt adott.
   
      Jogalapok:
   
   
               —
            
            
               A 207/2009 rendelet 75. cikke második mondatának, valamint 76. cikke (1) és (2) bekezdésének megsértése;
            
         
               —
            
            
               A 207/2009 rendelet 8. cikke (2) bekezdése b) pontjának megsértése.